CELEX: 32021R1473
Language: et
Date: 2021-06-30 00:00:00
Title: Komisjoni delegeeritud määrus (EL) 2021/1473, 30. juuni 2021, millega parandatakse delegeeritud määrust (EL) 2019/2201 teatavate eeskirjade osas hariliku süvameregarneeli püügipiirkondade reaalajas sulgemise rakendamiseks Skagerrakis

15.9.2021   
               
               
                  ET
               
               
                  Euroopa Liidu Teataja
               
               
                  L 325/1
               
            
         KOMISJONI DELEGEERITUD MÄÄRUS (EL) 2021/1473,
         30. juuni 2021,
         millega parandatakse delegeeritud määrust (EL) 2019/2201 teatavate eeskirjade osas hariliku süvameregarneeli püügipiirkondade reaalajas sulgemise rakendamiseks Skagerrakis
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil ning millega muudetakse nõukogu määrusi (EÜ) nr 1967/2006, (EÜ) nr 1224/2009 ning Euroopa Parlamendi ja nõukogu määrusi (EL) nr 1380/2013, (EL) 2016/1139, (EL) 2018/973, (EL) 2019/472 ja (EL) 2019/1022 ning tunnistatakse kehtetuks nõukogu määrused (EÜ) nr 894/97, (EÜ) nr 850/98, (EÜ) nr 2549/2000, (EÜ) nr 254/2002, (EÜ) nr 812/2004 ja (EÜ) nr 2187/2005, (1) eriti selle artikli 15 lõiget 2,
         ning arvestades järgmist:
         
                     (1)
                  
                  
                     Määrusega (EL) 2019/1241 on ette nähtud erisätted, milles käsitletakse Põhjamerel, Skagerrakis ja Kattegatis piirkondlikul tasandil kehtestatud tehnilisi meetmeid, mille hulka kuuluvad ka eeskirjad võrgusilma suuruste, seonduvate tingimuste ja kaaspüügi kohta.
                  
               
                     (2)
                  
                  
                     Euroopa Liidu ja Norra 6. septembri 2018. aasta nõupidamiste kokkulepitud protokollis tehniliste meetmete kohta Skagerrakis (edaspidi „kokkulepitud protokoll“) (2) on sätestatud Skagerrakis hariliku süvameregarneeli (Pandalus borealis) püügipiirkondade reaalajas sulgemise kord ja selle otsuse tegemiseks vajalike proovide võtmise meetod.
                  
               
                     (3)
                  
                  
                     Belgial, Taanil, Saksamaal, Prantsusmaal, Madalmaadel ja Rootsil (edaspidi „Scheveningeni töörühm“) on otsene huvi Põhjamere kalavarude majandamiseks ning nad esitasid 7. märtsil 2019 komisjonile ühise soovituse, et rakendada kõnealuses kokkulepitud protokollis sätestatud meetmeid liidu õiguses. Ühises soovituses täpsustatakse hariliku süvameregarneeli püügipiirkondade reaalajas sulgemist noorisendite kaitseks ja tehakse erand täiendavate püügivahendite suhtes.
                  
               
                     (4)
                  
                  
                     Pärast kõnealuse ühise soovituse hindamist kalanduse teadus-, tehnika- ja majanduskomitee (STECF) (3) poolt võeti vastu komisjoni 1. oktoobri 2019. aasta delegeeritud määrus (EL) 2019/2201 (4).
                  
               
                     (5)
                  
                  
                     Pärast kõnealuse määruse avaldamist palusid asjaomased liikmesriigid komisjonil parandada mõned vead, mis takistavad kõnealuse delegeeritud õigusakti nõuetekohast rakendamist.
                  
               
                     (6)
                  
                  
                     Delegeeritud määruses (EL) 2019/2201 on sätestatud mõiste „hariliku süvameregarneeli noorisendid“ määratlus, et määrata kindlaks selliste kalade suurus, kelle arv kogupüügis võib kaasa tuua püügipiirkondade reaalajas sulgemise. Õiguskindluse ja -selguse huvides tuleks kõnealuses määruses läbivalt kasutada sama mõistet. Seepärast tuleks mõistet „hariliku süvameregarneeli noorisendid“ kasutada õigusaktis läbivalt ja mitte kasutada selle sünonüüme, nagu „käivituspikkusest väiksemad süvameregarneelid (Pandalus)“ või „alamõõdulised süvameregarneelid“.
                  
               
                     (7)
                  
                  
                     Ühises soovituses kehtestati riskipõhine strateegia, et määrata kindlaks piirkonnad ja ajavahemikud, mille puhul on oht, et hariliku süvameregarneeli noorisendite püügikogus ületab künnise. Kuna delegeeritud määruses (EL) 2019/2201 osutati ekslikult püügi käivitustasemele 20 massiprotsenti hariliku süvameregarneeli noorisendeid hariliku süvameregarneeli kogupüügist ühes noodaveos, peaks selle asemel olema 20 % nende koguarvust ühes proovis, nagu on kehtestatud ühises soovituses.
                  
               
                     (8)
                  
                  
                     Määrusega (EL) 2019/1241 on Skagerrakis ja Kattegatis kehtestatud hariliku süvameregarneeli püügil vähimaks võrgusilma suuruseks 35 mm. Delegeeritud määruses (EL) 2019/2201 osutatakse ekslikult vähimale võrgusilma suurusele 32 mm, mis on vähim võrgusilma suurus hariliku süvameregarneeli püügil Põhjameres. Kõnealust suurust tuleks vastavalt kohandada.
                  
               
                     (9)
                  
                  
                     Ühises soovituses kehtestati võimalik püügikeeld, kui hariliku süvameregarneeli noorisendite osakaal ületab 40 %. Selleks et kõnealust ühist soovitust järgida, tuleks delegeeritud määruses (EL) 2019/2201 osutada asjaomasele protsendimäärale kalade koguarvust proovis, mitte aga kogupüügis.
                  
               
                     (10)
                  
                  
                     Delegeeritud määrusega (EL) 2019/2201 on kehtestatud spetsiaalne seireprogramm laevadele, mis kasutavad mõõduselektiivset Nordmøre võret, ja selektiivsete püügivahenditega varustatud põhjatraalidele, et need saaksid tegutseda üksnes piirkonnas, mille suhtes kohaldatakse püügipiirkonna reaalajas sulgemist (keeluala). Kõnealust määrust tuleks kohandada STECFi hinnanguga, milles jõuti järeldusele, et selliste selektiivsete püügivahenditega varustatud laevade suhtes tuleb kohaldada vastavat spetsiaalset seireprogrammi, olenemata sellest, millises piirkonnas nad kala püüavad.
                  
               
                     (11)
                  
                  
                     Ühises soovituses ja delegeeritud määruses (EL) 2019/2201 on ekslikult määratud proovi minimaalseks suuruseks 2 kg või 1 liiter süvameregarneeli mahu järgi, mille alusel otsustatakse, kas püügipiirkond tuleb reaalajas sulgeda. Seetõttu taotlesid liikmesriigid, et määrust tuleks parandada vastavalt kokkulepitud protokollile, milles on sätestatud, et proovi minimaalne suurus on 1 kilogramm massi järgi või 2 liitrit mahu järgi.
                  
               
                     (12)
                  
                  
                     Seepärast tuleks delegeeritud määrust (EL) 2019/2201 vastavalt muuta.
                  
               
                     (13)
                  
                  
                     Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määrust (EL) 2019/2201 muudetakse järgmiselt.
            
                        1)
                     
                     
                        Artikkel 3 asendatakse järgmisega:
                        
                           „Artikkel 3
                           Püügi käivitustase
                           Püügitase, mille puhul käivitatakse püügipiirkondade reaalajas sulgemine vastavalt käesolevale määrusele, on 20 % hariliku süvameregarneeli noorisendeid hariliku süvameregarneeli koguarvust ühes proovis.“
                        
                     
                  
                        2)
                     
                     
                        Artikli 4 lõige 1 asendatakse järgmisega:
                        
                           „1.   Püügi käivitustasemete seireks vajaliku teabe allikaks on pädevate kontrolliasutuste poolsed inspekteerimised merel harilikku süvameregarneeli (Pandalus borealis) püüdvatel kalalaevadel, millel kasutatakse põhjatraale, mille võrgusilma suurus on vähemalt 35 mm.“
                        
                     
                  
                        3)
                     
                     
                        Artikli 5 lõige 2 asendatakse järgmisega:
                        
                           „2.   Kui hariliku süvameregarneeli noorisendite osakaal moodustab üle 40 % kõnealuse liigi arvust proovis, nagu on osutatud artikli 4 lõikes 4, võivad kontrolliasutused soovitada püügipiirkond reaalajas sulgeda ühe proovi põhjal.“
                        
                     
                  
                        4)
                     
                     
                        Artiklit 6 muudetakse järgmiselt:
                        
                                    a)
                                 
                                 
                                    lõige 1 asendatakse järgmisega:
                                    
                                       „1.   Artikli 4 lõikes 4 osutatud proovivõtuaruannete alusel võib asjaomane rannikuliikmesriik keelata hariliku süvameregarneeli püügi vähemalt 35 mm võrgusilma suurusega põhjatraalidega artikli 7 kohaselt kindlaks määratud piirkonnas („keeluala“).“;
                                    
                                 
                              
                                    b)
                                 
                                 
                                    lõige 3 asendatakse järgmisega:
                                    
                                       „3.   Selleks et kontrollida hariliku süvameregarneeli noorisendite osakaalu kõnealuse liigi kogupüügis, kohaldatakse III lisas osutatud mõõduselektiivset Nordmøre võret kasutavate laevade suhtes liikmesriikide poolt kehtestatavat spetsiaalset seireprogrammi. Kõnealuste programmide tulemused edastatakse komisjonile hiljemalt kuus kuud pärast programmi alguskuupäeva ja 12 kuud pärast seda.“
                                    
                                 
                              
                  
                        5)
                     
                     
                        Artikli 11 lõige 2 asendatakse järgmisega:
                        
                           „2.   Lõikes 1 osutatud püügivahendeid kasutavate laevade lipuliikmesriigid peavad kehtestama spetsiaalse seireprogrammi, et kontrollida, et saagid ei jõuaks käivitustasemeni. Kui saagid jõuavad käivitustasemeni, peavad kõnealused laevad keelualalt järelejäänud keeluajaks lahkuma. Kõnealuste programmide tulemused edastatakse komisjonile hiljemalt kuus kuud pärast programmi alguskuupäeva ja pärast seda iga 12 kuu järel. Kui selliste programmide tulemustest ilmneb, et saagid ületavad käivituslävesid, ei tohi selliseid püügivahendeid enam keelust vabastada.“
                        
                     
                  
                        6)
                     
                     
                        Lisasid muudetakse järgmiselt:
                        
                                    a)
                                 
                                 
                                    I lisa muudetakse vastavalt käesoleva määruse lisa punktile 1;
                                 
                              
                                    b)
                                 
                                 
                                    II lisa muudetakse vastavalt käesoleva määruse lisa punktile 2;
                                 
                              
                                    c)
                                 
                                 
                                    III lisa muudetakse vastavalt käesoleva määruse lisa punktile 3.
                                 
                              
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuni 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 198, 25.7.2019, lk 105.
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  Komisjoni 1. oktoobri 2019. aasta delegeeritud määrus (EL) 2019/2201, millega täiendatakse Euroopa Parlamendi ja nõukogu määrust (EL) 2019/1241 üksikasjalike eeskirjadega hariliku süvameregarneeli püügipiirkondade reaalajas sulgemise rakendamiseks Skagerrakis (ELT L 332, 23.12.2019, lk 3).
      
      
         
            LISA
            
               1.   
               Delegeeritud määruse (EL) 2019/2201 I lisa muudetakse järgmiselt.
               
                           a)
                        
                        
                           Punkti 3 alapunktid a ja b asendatakse järgmisega:
                           
                                       „a)
                                    
                                    
                                       Proov tuleb võtta nii, et see kajastab hariliku süvameregarneeli saagi osakaalu loomuses. Selle saavutamiseks peab kapten või tema määratud isik aitama proovi võtta.
                                    
                                 
                                       b)
                                    
                                    
                                       Proovi minimaalne suurus on 1 kg või 2 liitrit harilikku süvameregarneeli.“
                                    
                                 
                     
                           b)
                        
                        
                           Punkt 4 asendatakse järgmisega:
                           
                                       „4.
                                    
                                    
                                       Hariliku süvameregarneeli noorisendite kogus tuleb arvutada osakaaluna hariliku süvameregarneeli koguarvust proovis.“
                                    
                                 
                     
            
               2.   
               Delegeeritud määruse (EL) 2019/2201 II lisa asendatakse järgmisega:
               
                  
                     „II LISA
                     
                                 
                                    PÜÜGIPIIRKONDADE REAALAJAS SULGEMINE – PROOVIVÕTUARUANNE RANNIKURIIGILE
                                 
                              
                           
                                 
                                    Harilik süvameregarneel võrreldes hariliku süvameregarneeli noorisenditega
                                     (*)
                                 
                              
                           
                                 
                                    Kontrolli/vaatluse üksikasjad
                                 
                              
                              
                                 Inspekteerimisalus
                              
                              
                                 Inspektori/vaatleja nimi
                              
                              
                                 Inspektori/vaatleja nimi
                              
                              
                                 Inspekteerimise/vaatluse kuupäev ja kellaaeg (1)
                                 
                              
                              
                                 Inspekteerimise/vaatluse koordinaadid (2)
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Kalalaeva andmed
                                 
                              
                              
                                 Nimi
                              
                              
                                 Kutsung
                              
                              
                                 Registreerimisnumber
                              
                              
                                 Lipuriik
                              
                              
                                 Püügivahendi liik
                                 Ühekordne/kahekordne
                              
                              
                                 Võrgusilma suurus mm
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Valikumeetmed
                                 
                              
                              
                                 Võre (hariliku süvameregarneeli väljasorteerimiseks)
                              
                              
                                 Võre, mm
                              
                              
                                 Muu
                              
                              
                                  
                              
                              
                                 Kogumiskott
                              
                              
                                 Kogumiskoti võrgusilma suurus
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Püügitegevuse andmed
                                 
                              
                              
                                 Algus
                              
                              
                                 Kuupäev ja kellaaeg (1)
                                 
                              
                              
                                 Koordinaadid (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Lõpp
                              
                              
                                 Kuupäev ja kellaaeg (1)
                                 
                              
                              
                                 Koordinaadid (2)
                                 
                              
                              
                                 Püügitegevuse kestus (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Loomuse üksikasjad
                                 
                              
                              
                                 Loomuse hinnanguline kogumass (kg)
                              
                              
                                  
                              
                           
                                 Hariliku süvameregarneeli hinnanguline kogumass loomuses (kg)
                              
                              
                                  
                              
                           
                                 Hariliku süvameregarneeli proovi suurus (kg/liiter)
                              
                              
                                  
                              
                           
                                 Hariliku süvameregarneeli koguarv proovis
                              
                              
                                  
                              
                           
                                 Hariliku süvameregarneeli noorisendite arv proovis
                              
                              
                                  
                              
                           
                                 Hariliku süvameregarneeli noorisendite osakaal (%) (hariliku süvameregarneeli noorisendite arv/koguarv)
                              
                              
                                  
                              
                           
                                 
                                    Märkused ja lisateave
                                 
                              
                              
                                 Muudest allikatest, nt kaptenilt saadud lisateave.
                              
                           
                                 
                                    Inspektor Allkiri
                                 
                              
                              
                                 Ei ole nõutav, kui aruanne koostatakse elektrooniliselt ja edastatakse rannikuriigile e-postiga.
                              
                           
               “
            
               3.   
               Delegeeritud määruse (EL) 2019/2201 III lisa pealkiri asendatakse järgmisega:
               „REAALAJAS SULETAVAS PÜÜGIPIIRKONNAS LUBATAV SELEKTIIVNE VÕRE HARILIKU SÜVAMEREGARNEELI PÜÜGIL“.
            
            
               (*)  Käesolevas määruses määratletud mõiste „hariliku süvameregarneeli noorisendid“ vastab mõistetele „süvameregarneelid (Pandalus) allpool käivitustaset“, „käivituspikkusest lühemad süvameregarneelid (Pandalus)“ ja „käivituspikkusest lühemad süvameregarneelid (Pandalus) reaalajas suletavas püügipiirkonnas“, nagu on määratletud Euroopa Liidu ja Norra vaheliste nõupidamiste 6. septembri 2018. aasta kokkulepitud protokollis.
            
               (1)  pp/kk/aa tt mm (kohalik kellaaeg 24 tunni süsteemis).
            
               (2)  Näiteks 56°24′ N 01° 30′ E.
            
               (3)  tt mm.